b'\n_START_ARTICLE_\nPavel Andrejevi\xc4\x8d \xc5\xa0uvalov\n_START_SECTION_\n\xc5\xbdivljenje\n_START_PARAGRAPH_\n12. februarja 1786 je kot kornet vstopil v konjeni\xc5\xa1ki polk; 3. januarja 1793 je bil povi\xc5\xa1an v podporo\xc4\x8dnika. Udele\xc5\xbeil se je bojev s Poljaki v letih 1794, zakar je bil 18. avgusta 1798 povi\xc5\xa1an v polkovnika._NEWLINE_Med 5. aprilom 1799 in 15. septembrom 1801 je bil upokojen. Sodeloval je v italijansko-\xc5\xa1vicarski kampanji leta 1799/80. Za zasluge je bil 15. septembra 1801 povi\xc5\xa1an v generalmajorja._NEWLINE_11. junija 1803 je postal poveljnik Gluhovskega kirasirskega polka, s katerim se je udele\xc5\xbeil bojev proti Francozom v Prusiji. 7. julija 1808 je bil povi\xc5\xa1an v generaladjutanta ter dodeljen \xc5\xa1tabni slu\xc5\xbebi._NEWLINE_Med vojno s \xc5\xa0vedi leta 1809 je poveljeval samostojnemu korpusu, za kar je bil 20. marca 1809 povi\xc5\xa1an v generalporo\xc4\x8dnika. Med decembrom 1809 in majem 1811 je bil na Dunaju, kjer je opravljal specialne diplomatske naloge._NEWLINE_Leta 1812 je postal poveljnik 4. pehotnega korpusa, a je ob pri\xc4\x8detku patriotske vojne zbolel in zapustil aktivno voja\xc5\xa1ko slu\xc5\xbebo. V kampanjah leta 1813-14 je bil \xc4\x8dlan \xc5\xa1taba carja Aleksandra I. ter isto\xc4\x8dasno opravljal diplomatske naloge glede pogajanj s Francozi._NEWLINE_Leta 1814 je kot predstavnik ruske vlade spremljal Napoleona v izgnanstvo na Elbo. Pozneje je opravljal razli\xc4\x8dne diplomatske naloge.'